Мария Кристина (Испания патшайымы)

Мари́я Кристи́на де Бурбо́н (исп. María Cristina de Borbón, 27 сәуір 1806 — 22 тамыз 1878) – екі Сицилияның да ханшайымы, Испания патшасы VII Фердинандтың төртінші әйелі және Испанияның патшайым-консорты, 1833-1840 жылдары қызы ІІ Изабелла кезінде Испания регенті.

 Өмірі 
Мария Кристинаның әкесі – І Франциск, 1825-1830 жылдары екі Сицилияның да патшасы, ал анасы – Изабелла Испанская. Сондай-ақ Мария Кристина австриялық Габсбургтар әулетінің тікелей ұрпағы, себебі ол австриялық Мария-Каролинаның немересі болып келген.

11 желтоқсанда 1829 жылы Мадридте Испания патшасы VII Фердинанд, өзінің ағасына тұрмысқа шығады. Сол кезде патша жаңа әйелінен 22 жылға үлкен болды.

1833 жылы 29 қыркүйекте Фердинанд қайтыс болған соң, Мария Кристина қызы Изабелланың регенті атанады. Оның ағасы инфант дон-Карлос-Мариа-Исидро де Бурбон Изабелланың таққа құқығына келіспеді. Оның ойынша Изабелланың әкесі және оның ағасы Фердинанд заңсыз тәсілмен мұрагерлік туралы заңды өзгертті. Бұл өзгерту әйелдерге патшалық таққа отыруға рұқсат етілді. Кейбір дон-Карлостың жақтастары шектен шығып, Фердинанд тағын ағасына қалдырған, ал Мария Кристина бұл факті басқалардан жасырды деген жала жапты. Мария Кристина декреттің астына күйеуінің орнына қол қойып, қызын мұрагер етті деген ойлар да пайда болды.

Дон Карлостың билікті өз қолына алу талпынысы екі азаматтық соғысқа әкелді. Дон Карлостың күшіне мен жақтастарының мықтылығына қарамастан Мария Кристина тақты қызына сақтап қала алды. Карлисттік азаматтық соғыстар Испанияның болашығы үшін үлкен шайқасқа әкелді. Мария Кристина мен оның қызының жақтастары либералды конституция мен прогресивті социалды саясат үшін, ал дон Карлостың жақтастары абсолютті монархия мен дәстүрлі құндылықтар үшін күресті. Ақыры ІІ Изаабеллаға әскердің адалдығының арқасында бұл мәселе шешілді.

1841 жылы 18 мамырда Мария Кристина регент лауазымынан айырылып, Францияға кетеді. ІІ Изабелла 1868 жылы  30 қыркүйекте тақтан түсіріліп, оны таққа құқығынан бас тартқызды. Сол кезде таққа оның ұлы XII Альфонс отырып, Изабелла мен Мария Кристина елді басқара алмайтыны туралы жариялады, бірақ ол оларға қонаққа келуге рұқсат етті. Муньеспен неке Мария Кристинаны балалары мен ұрпақтарынан алыстатты. ІІ Изабелла да, XII Альфонста онымен қарым-қатынас жасауға талпынған жоқ. Мария Кристина 1878 жылы 22 тамызда Гаврда, Францияда қайтыс болды. 

 Балалары 
Изабелла (1830-1904), Испанияның болашақ патшайымы.

Луиза Фердинанде (1832-1897) - Испания инфантасы.

 Сыртқы сілтемелер 
  Екі Сицилияның Генеалогиялық ағаш династиясы
 Генеалогиялық мәлімет thepeerage.com сайтында